Kelpie Australia

***Kelpie'' Australia''' atau hanya ***kelpie**' ialah anjing gembala biri-biri Australia yang berkemampuan dalam pengumpulan haiwan ternakan dan penggiringan dengan sedikit panduan atau tanpa panduan langsung. Ia merupakan anjing bersaiz sederhana dan terdapat dengan pelbagai warna. *Kelpie* telah dieksport ke seluruh dunia dan digunakan untuk mengumpulkan haiwan ternakan, terutamanya biri-biri, lembu, dan kambing.

Baka ini telah terpisah kepada dua keragaman tersendiri: *Kelpie* Pertunjukan (atau Bangku) dan *Kelpie* Pekerja. *Kelpie* Pertunjukan terlihat dalam pertunjukan anjing pengakuran di sesetengah negara dan terpilih untuk penampilan berbanding dengan naluri kerja sementara *Kelpie* Pekerja dibiakbakakan untuk kebolehan kerjanya.

## Sejarah

Leluhur bagi kebanyakan *kelpie* merupakan anjing British yang dikenali secara longgar sebagai *[[collie]]* (kadang-kadang dieja *colley*). Anjing ini kebanyakannya merupakan anjing hitam, atau perang sangat gelap – maka dinamai *collie* yang mempunyai akar sama dengan *coal* ("batu arang"). Baka-baka *collie* rasmi tidak terbentuk sehingga kira-kira 10 atau 15 tahun selepas *kelpie* diasaskan sebagai baka dan ''collie'' sempadan beriktiraf pertama tidak dibawa ke Australia sehingga selepas Persekutuan pada tahun 1901. Sesetengah *collie* diimport ke Australia untuk kerja ternakan pada awal abad ke-19 dan dibiakbakakan dengan jenis-jenis anjing lain – biasanya dengan mata untuk bekerja dengan biri-biri tanpa pengawasan langsung.

Sebuah rencana tahun 1950 dalam *Dungog Chronicle*, sebagai contoh, dalam banyak-banyak yang terdapat dalam arkib awam, melaporkan keterangan yang popular ketika itu yang mendakwa bahawa *kelpie*-*kelpie* pertama diturunkan daripada silangan sengaja antara seekor *collie* Scotland berbulu licin dengan seekor dingo pada sekitar tahun 1870. Cerita ini mencerminkan kepercayaan meluas pada masa itu bahawa anjing pekerja Australia mendapatkan sesetengah ketahanannya daripada darah asli dingo.

Pada Mei 2019, beberapa saluran media melaporkan bahawa sebuah kajian genomik Universiti Sydney mendapati bahawa "tiada keleluhuran dingo" pada *kelpie*. Walau bagaimanapun, pengarang pemimpin kajian itu, iaitu Profesor Claire Wade, kemudiannya menerangkan bahawa tafsiran ini adalah tidak betul. Penyelidikan itu hanya memeriksa hanya gen spesifik yang dikaitkan dengan trait boleh lihat seperti rupa bentuk telinga dan warna lapis bulu, bukan keseluruhan genom baka ini. Wade menyatakan bahawa beliau tidak pernah mengusulkan bahawa "tiada darah dingo dalam baka *kelpie*", dengan menjelaskan bahawa kajian itu semata-mata tidak menunjukkan rangkaian genetik untuk ciri-ciri khusus tersebut.

Anjing pertama yang dikenali sebagai *kelpie* ialah seekor anak anjing betina hitam dan sawo matang dengan telinga terkelepai yang dibeli oleh Jack Gleeson kira-kira pada tahun 1872 daripada perinduk yang lahir di Warrock Station dekat dengan Casterton yang dimiliki oleh George Robertson, seorang warga Scotland. Anjing ini dinamai sempena *[[kelpie]]*, iaitu semangat air pengubah bentuk dalam mitologi daripada cerita rakyat Celt. Pada tahun-tahun kemudian, ia dirujuk sebagai "(Gleeson's) Kelpie" untuk membezakannya daripada "(King's) Kelpie", anak betinanya.

"*Kelpie*" kedua ialah "*(King's) Kelpie*", seekor lagi anjing betina hitam dan sawo matang daripada "*Kelpie*" oleh "Caesar", seekor anak anjing daripada dua ekor anjing gembala yang diimport dari Scotland. "(King's) Kelpie" terikat untuk Ujian Forbes berprestij pada tahun 1879, dan susur galur ini tidak lama kemudian dirujuk dengan popular sebagai "anak-anak Kelpie", atau hanya *kelpie*. King bersaudara menyertai seorang lagi pembiak baka, McLeod, untuk membentuk perkongsian pembiakbakaan anjing yang anjingnya mendominasi ujian semasa tempoh tahun 1900 hingga tahun 1920.

Seekor *kelpie* awal, Sally, dikawankan dengan Moss, seekor *collie* licin, dan ia menghasilkan seekor anak anjing hitam yang dinamai Barb sempena The Barb, seekor kuda hitam yang telah memenangi Melbourne Cup pada tahun 1866. Hasilnya, *kelpie* hitam dikenali sebagai *kelpie* Barb atau *barb*.

Terdapat sebilangan *kelpie* yang bernama Red Cloud. Yang pertama dan paling masyhur ialah Red Cloud milik John Quinn pada awal abad ke-20. Pada tahun 1960-an, seekor lagi Red Cloud menjadi cukup terkenal di Australia Barat. Ini memulakan tradisi di Australia Barat untuk memanggil semua *kelpie* merah atau merah dan sawo matang, terutamanya yang berdada putih, *kelpie* Red Cloud. Spesimen terkenal lain termasuk Gunner dan Red Dog (sekitar 1971 – 21 November 1979), seekor kacukan *kelpie* yang menjadi subjek bagi sebuah filem, *[[Red Dog (filem)|Red Dog]]*, yang dikeluarkan pada tahun 2011.

*Kelpie* telah dieksport ke banyak negara termasuk Argentina, Kanada, Itali, Korea, New Caledonia, New Zealand, Sweden, United Kingdom, dan Amerika Syarikat untuk pelbagai usaha.

Menjelang tahun 1990, *kelpie* telah dilatih sebagai anjing penghidu dengan kadar kejayaan bagus. Di Sweden, ia telah digunakan secara meluas untuk kerja penjejakan dan penyelamatan.

## Penampilan
*Kelpie* ialah anjing berlapis bulu lembut, bersaiz sederhana, biasanya dengan telinga mencucuk dan penampilan atletik. Warna lapis bulunya termasuk hitam, hitam dan sawo matang, merah, merah dan sawo matang, biru, biru dan sawo matang, perang kekuning-kuningan, perang kekuning-kuningan dan sawo matang, krim, hitam dan biru, dan putih dan emas. *Kelpie* pada umumnya berukuran seberat  dan setinggi  pada paras kelasa. Ia dapat mencapai berat maksimum .

### Piawaian baka
Robert Kaleski menerbitkan piawaian pertama untuk *kelpie* pada tahun 1904. Piawaian itu diterima oleh pembiak baka terkemuka pada masa itu dan diterima pakai oleh Kennel Club of New South Wales. Piawaian baka kontemporari berbeza-beza bergantung pada sama ada pejabat pendaftaran adalah untuk *kelpie* pekerja atau *kelpie* pertunjukan. Ada kemungkinan bahawa seseekor anjing diniatkan untuk kerja dan pertunjukan, tetapi pilihan untuk pertandingan dalam pertunjukan pengakuran mungkin terbatas bergantung pada keleluhuran dan pendapat kelab kenel atau kelab baka yang terlibat.

Di Australia, terdapat dua buah pejabat pendaftaran berasingan untuk *kelpie*. *Working Kelpie* ("*kelpie* pekerja") didaftarkan dengan Working Kelpie Council (WKC) dan/atau Australian Sheepdog Workers' Association. WKC menggalakkan pembiakbakaan untuk kebolehan kerja dan mengizinkan lingkungan luas bagi warna lapis bulu. *Show Kelpie* ("*kelpie* pertunjukan") didaftarkan dengan Australian National Kennel Council yang menggalakkan pembiakbakaan untuk penampilan tertentu dan membatasi warna yang boleh diterima. Piawaian luas yang diizinkan oleh WKC bermakna bahawa banyak *Working Kelpie* tidak memenuhi piawaian untuk penunjukan.

Di Amerika Syarikat, *kelpie* tidak diiktiraf sebagai baka oleh American Kennel Club (AKC). Walau bagaimanapun, United Kennel Club dan Canadian Kennel Club mengiktiraf *kelpie* dan mengizinkannya untuk bertanding dalam acara rasmi. Setakat tahun 2015, *kelpie* Australia telah diterima oleh AKC sebagai Anjing Gembala yang diizinkan untuk bertanding dalam Ujian Penggembalaan Biri-biri yang diperakui oleh AKC.

### ''Kelpie'' pekerja
*Kelpie* pekerja hadir dengan tiga jenis lapis bulu: pendek, licin, dan kasar. Lapis bulu dapat terdiri daripada hampir semua warna daripada hitam hingga perang kekuning-kuningan muda atau krim. Sesetengah *kelpie* mempunyai takik putih pada dada dan sedikit anjing mempunyai titik putih. *Kelpie* kadang-kadang mempunyai lapis bulu ganda yang gugur pada musim bunga dalam iklim sederhana. Agouti bukan sesuatu yang luar biasa dan dapat kelihatan seperti lapis bulu ganda.

*Kelpie* pekerja berbeza-beza dari segi saiz dalam julat  dan .

*Kelpie* pekerja dapat menjadi pekerja murah dan cekap yang dapat menjimatkan kos tenaga peladang dan penternak ketika mengumpulkan ternakan. *Kelpie* pekerja bagus ialah anjing gembala yang menghalang ternakan daripada menjauhi *stockman*. Naluri semula jadi ini adalah penting apabila mengumpulkan ternakan di desa gaung terpencil. Di sana, anjing bagus bergerak dengan senyap mendahului *stockman* dan menyekat ternakan (biasanya lembu) sehingga penunggangnya muncul. *Kelpie* mempunyai naluri semula jadi untuk pengurusan ternakan. Ia mengusahakan biri-biri, lembu, kambing, babi, ayam itik, dan ternakan bela jinak lain. Langkah khas *kelpie* ialah melompat ke atas belakang biri-biri dan berjalan melintasi bahagian atas biri-biri untuk sampai ke seberang dan menyuaraikan kesesakan. *Kelpie* bertanding dan dipamerkan dalam ujian kerja ternakan, daripada halaman atau arena hingga padang terbuka besar untuk bekerja dengan biri-biri, kambing, lembu, atau itik.

### ''Kelpie'' pertunjukan
*Kelpie* yang dibiakbakakan di bawah pendaftaran ANKC didaftarkan untuk pertunjukan (Daftar Utama) hanya dengan warna-warna berikut: Hitam, Coklat, Merah, Biru Berasap, Perang Kekuning-kuningan, Hitam dan Sawo Matang, dan Merah dan Sawo Matang. Ia mempunyai lapis bulu ganda dan telinga mencucuk. Warna-warna lain dapat didaftarkan sebagai anjing peliharaan dan anjing sukan (Daftar Terhad): Biru dan Sawo matang, Perang Kekuning-kuningan dan Sawo Matang, dan Kuning/Krim. *Kelpie* pertama kali dipamerkan pada awal abad ke-20 dalam Sydney Royal Easter Show. *Kelpie* "pertunjukan" ANKC kini semakin menjadi sangat popular di peringkat kebangsaan dan antarabangsa sebagai haiwan peliharaan keluarga, anjing teman, teman larian, dan anjing sukan kerana kebolehlatihan, sifat baik, dan penjagaan mudah, dan terdapat di seluruh dunia.

## Perangai

*Kelpie* pertunjukan pada umumnya cemerlang dalam ujian ketangkasan dan mungkin ditunjukkan dalam pengakuran di Australia.

*Kelpie* ialah anjing cerdas dan mudah dilatih yang menjadikannya berkelakuan baik dan haiwan peliharaan baik, terutamanya dengan kanak-kanak. Walau bagaimanapun, ia memerlukan banyak senaman fizikal dan rangsangan mental. Jika tidak, ia dapat menjadi bosan dan seterusnya mengganggu dengan sentiasa menyalak atau menggali atau dengan mengunyah objek. *Kelpie* pekerja kerap diperihalkan sebagai "kaki mabuk kerja", dengan dorongan kuat untuk menggembala.

## Kesihatan
*Kelpie* ialah baka tahan lasak dengan sedikit masalah kesihatan, tetapi ia terdedah kepada gangguan yang umum pada semua baka, seperti kriptorkidisme, displasia pinggul, abiotrofi serebelum, dan kehelan tempurung lutut. Penyelidikan sedang dijalankan untuk mencari penanda genetik untuk abiotrofi serebelum pada baka ini.

Sebuah kajian United Kingdom tahun 2024 mendapati jangka hayat sebanyak 12 tahun berdasarkan sampel 49 kematian untuk baka ini berbanding dengan purata 12.7 tahun untuk baka tulen dan 12 tahun untuk baka silang.

## ''Kelpie'' ketara
Seekor *kelpie* berusia 30 tahun yang dimiliki oleh seorang penternak tenusu Victoria, Maggie, dianggap sebagai anjing tertua di dunia pada masa kematiannya.

### Dalam kebudayaan popular
Seekor *kelpie* hitam dan sawo matang bernama Roy ditampilkan dalam siri drama Australia *[[McLeod's Daughters]]*, sementara seekor lagi *kelpie* hitam dan sawo matang bernama Turbo (anak kepada Roy), muncul dalam siri ini pada beberapa tahun kemudian.

Seekor *kelpie* merah jantan muda dan salah seekor sahabat baik Bluey, iaitu Rusty, ditonjolkan dalam rancangan *[[Bluey]]*. Rusty disertai oleh abangnya Digger dan adiknya Dusty.

Filem *[[The Fall Guy (filem 2024)|The Fall Guy]]* menampilkan seekor *kelpie*.

Seekor *kelpie* bernama Dart memainkan watak si anjing, Frankie (Francesca Camilla Kelpington III), dalam siri televisyen drama jenayah Australia-British, *[[Return to Paradise (siri televisyen 2024)|Return to Paradise]]*.

## Warna bulu pertunjukan

Svart kelpie.png|*Kelpie* hitam
Chokladbrun kelpie.png|*Kelpie* coklat
Röd kelpie.png|*Kelpie* merah
Black & Tan kelpie.png|*Kelpie* hitam dan sawo matang
Red & Tan kelpie.png|*Kelpie* merah dan sawo matang
Rökblå kepie.png|*Kelpie* biru asap
Fawn kelpie.png|*Kelpie* perang kekuning-kuningan


## Lihat juga
* Anjing gembala Australia
* Anjing lembu Australia
* Anjing lembu berekor kontot Australia
* *[[Koolie]]*
* Kumpulan Pekerja (anjing)
* Penternakan biri-biri
* Senarai baka anjing

## Catatan

## Rujukan

## Bacaan lanjut
* 

## Pautan luar

* 
* 
*